CELEX: 32006D0771(01)
Language: hr
Date: 2006-11-09 00:00:00
Title: 2006/771/EZ: Odluka Komisije od 9. studenoga 2006. o usklađivanju radijskog spektra za uporabu uređaja malog dometa (priopćena pod brojem dokumenta C(2006) 5304)  Tekst značajan za EGP

13/Sv. 038
            
            
               HR
            
            
               Službeni list Europske unije
            
            
               132
            
         32006D0771(01)
   
               L 312/66
            
            
               SLUŽBENI LIST EUROPSKE UNIJE
            
            
               09.11.2006.
            
         
      ODLUKA KOMISIJE
   
   od 9. studenoga 2006.
   o usklađivanju radijskog spektra za uporabu uređaja malog dometa
   (priopćena pod brojem dokumenta C(2006) 5304)
   (Tekst značajan za EGP)
   (2006/771/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radijskog spektra u Europskoj zajednici (Odluka o radijskom spektru) (1), a posebno njezin članak 4. stavak 3.,
   budući da:
   
               (1)
            
            
               Zbog njihove rasprostranjene uporabe u Europskoj zajednici i svijetu, uređaji malog dometa igraju sve veću ulogu u gospodarstvu i svakodnevnom životu građana, uz različite vrste primjene kao što su sustavi za uzbunjivanje, lokalna komunikacijska oprema, uređaji za otvaranje vrata ili medicinski implantati. Razvoj aplikacija koje se temelje na uređajima maloga dometa u Europskoj zajednici isto bi tako mogao doprinijeti ostvarivanju posebnih ciljeva politike Zajednice, kao što su dovršenje unutarnjeg tržišta, promicanje inovacija i istraživanja te razvoj informacijskog društva.
            
         
               (2)
            
            
               Uređaji maloga dometa obično su proizvodi za masovno tržište i/ili prenosivi proizvodi koji se mogu jednostavno prenositi i upotrebljavati preko granica; stoga različiti uvjeti za pristup spektru sprečavaju njihovo slobodno kretanje, povećavaju troškove njihove proizvodnje i stvaraju rizike od štetnih smetnji u radu s drugim radijskim aplikacijama i uslugama. Kako bi se iskoristile prednosti unutarnjega tržišta u vezi s tom vrstom uređaja, podržala konkurentnost proizvodne industrije EU-a kroz povećanje ekonomije razmjera te smanjili troškovi za potrošače, radijski spektar mora biti dostupan u Zajednici na temelju usklađenih tehničkih uvjeta.
            
         
               (3)
            
            
               Budući da ta vrsta uređaja koristi radijski spektar s malom snagom i kratkim dometom zračenja, mogućnost da takav uređaj prouzroči smetnje drugim korisnicima spektra obično je ograničena. Stoga takvi uređaji mogu koristiti frekvencijske pojaseve zajedno s drugim uslugama koje podliježu ili ne podliježu ovlaštenju, a da pri tome ne izazivaju štetne smetnje, i mogu postojati istodobno s drugim uređajima maloga dometa. Njihova uporaba stoga ne bi trebala ovisiti o pojedinačnom ovlaštenju na temelju Direktive o ovlaštenju 2002/20/EZ (2). K tome, radiokomunikacijske usluge, definirane u Radijskim propisima Međunarodne telekomunikacijske unije, imaju prednost u odnosu na uređaje malog dometa i u njihovom slučaju nije potrebno osigurati zaštitu određenih vrsta uređaja malog dometa od smetnji. Budući da je, shodno tome, korisnicima uređaja malog dometa nemoguće jamčiti zaštitu od smetnji, proizvođači uređaja malog dometa odgovorni su za zaštitu takvih uređaja od štetnih smetnji uzrokovanih radiokomunikacijskim uslugama kao i drugim uređajima malog dometa koji rade u skladu s primjenjivim propisima Zajednice ili nacionalnim propisima. Temeljem Direktive 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove sukladnosti (3) (Direktiva o RiTT opremi), proizvođači trebaju voditi računa da uređaji malog dometa učinkovito koriste radijski spektar na način kojim će se izbjeći štetne smetnje u radu drugih uređaja maloga dometa.
            
         
               (4)
            
            
               Znatan je broj tih uređaja već klasificiran, ili će vjerojatno biti klasificiran u budućnosti, kao oprema „1. razreda” u skladu s Odlukom Komisije 2000/299/EZ od 6. travnja 2000. o utvrđivanju početne klasifikacije radijske opreme i telekomunikacijske terminalne opreme i povezanih identifikatora (4) koja je donesena u skladu s člankom 4. stavkom 1. Direktive o RiTT opremi. Odlukom 2000/299/EZ prepoznata je jednakovrijednost radijskih sučelja koja ispunjavanju uvjete za „1. razred”, tako da radijska oprema može biti stavljena na tržište i u rad bez ograničenja u cijeloj Zajednici.
            
         
               (5)
            
            
               Budući da je svrstavanje u „1. razred” određeno raspoloživošću usklađenog spektra i povezanim uvjetima, ovom će se Odlukom nadalje konsolidirati kontinuitet takve klasifikacije nakon što je jednom postignuta.
            
         
               (6)
            
            
               Stoga je Komisija, na temelju članka 4. stavka 2. Odluke o radijskom spektru, 11. ožujka 2004. izdala ovlasti (5) Europskoj konferenciji poštanskih i telekomunikacijskih uprava (CEPT) za usklađivanje uporabe frekvencija za uređaje malog dometa. U okviru odgovora na te ovlasti, CEPT je u svom izvješću (6) od 15. studenoga 2004. utvrdio popis dobrovoljnih mjera za usklađivanje koje postoje u Europskoj zajednici za uređaje malog dometa i izjavio da države članice treba jače obvezati kako bi se osigurala pravna stabilnost u području usklađivanja frekvencija koju je postigao CEPT. Stoga je neophodno uspostaviti mehanizam na temelju kojega će takve mjere za usklađivanje postati pravno obvezujuće u Europskoj zajednici.
            
         
               (7)
            
            
               Države članice mogu na nacionalnoj razini dozvoliti uporabu opreme pod manje zahtjevnim uvjetima od uvjeta posebno određenih ovom Odlukom. Međutim, u tom slučaju takva oprema ne može raditi u Zajednici bez ograničenja te će se stoga smatrati opremom „2. razreda” prema klasifikaciji iz Direktive o RiTT opremi.
            
         
               (8)
            
            
               Usklađivanjem na temelju ove Odluke nije isključena mogućnosti da država članica, ako je to opravdano, primjeni prijelazna razdoblja ili sporazume o zajedničkoj uporabi radijskog spektra u skladu s člankom 4. stavkom 5. Odluke o radijskom spektru. To treba svesti na najmanju moguću mjeru jer bi se na taj način ograničile prednosti svrstavanja u „1. razred”.
            
         
               (9)
            
            
               Ova se opća Odluka o tehničkom usklađivanju primjenjuje ne dovodeći u pitanje mjere Europske zajednice za tehničko usklađivanje koje se primjenjuju na posebne pojaseve i vrste uređaja, kao što je Odluka Komisije 2004/545/EZ od 8. srpnja 2004. o usklađivanju radijskog spektra u području 79 GHz za uporabu automobilske radarske opreme malog dometa u Zajednici (7), Odluka Komisije 2005/50/EZ od 17. siječnja 2005. o usklađivanju radijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici (8), Odluka Komisije 2005/513/EZ o usklađenoj uporabi radijskog spektra u pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN) (9) ili Odluka Komisije 2005/928/EZ od 20. prosinca 2005. o usklađivanju frekvencijskog pojasa 169,4 – 169,8125 MHz u Zajednici (10).
            
         
               (10)
            
            
               Uporaba spektra podliježe zahtjevima prava Zajednice u vezi sa zdravstvenom zaštitom, a posebno Direktive 2004/40/EZ Europskog parlamenta i Vijeća (11) te Preporuke Vijeća 1999/519/EZ (12). Zdravstvena zaštita u vezi s radijskom opremom osigurana je kroz usklađivanje opreme s bitnim zahtjevima na temelju Direktive o RiTT opremi.
            
         
               (11)
            
            
               Zahvaljujući brzim tehnološkim promjenama i društvenim zahtjevima, pojavit će se nove aplikacije za uređaje malog dometa, koje će zahtijevati stalan nadzor uvjeta za usklađivanje spektra, pri čemu će se u obzir uzeti gospodarske koristi novih aplikacija i zahtjevi industrije i korisnika. Države će članice morati pratiti taj razvoj. Stoga će redovite dopune ove Odluke biti neophodne kao odgovor na nova kretanja na tržištu i u području tehnologije. Prilog će se preispitati najmanje jednom godišnje na temelju informacija koje su države članice prikupile i dostavile Komisiji. Preispitivanje je moguće započeti i ako će država članica poduzeti odgovarajuće mjere u skladu sa člankom 9. Direktive o RiTT opremi. Ako se preispitivanjem utvrdi potreba za prilagođavanjem Odluke, o promjenama će se odlučivati u skladu s postupcima za donošenje provedbenih mjera detaljno navedenim u Odluci o radijskom spektru. Dopune mogu uključivati prijelazna razdoblja za prilagodbu postojećih situacija.
            
         
               (12)
            
            
               Mjere predviđene ovom Odlukom u skladu su s mišljenjem Odbora za radijski spektar,
            
         DONIJELA JE OVU ODLUKU:
   Članak 1.
   Svrha je ove Odluke uskladiti frekvencijske pojaseve i povezane tehničke parametre za dostupnost i učinkovitu uporabu radijskog spektra za uređaje malog dometa tako da takvi uređaji ostvaruju prednosti od svrstavanja u „1. razred” u skladu s Odlukom Komisije 2000/299/EZ.
   Članak 2.
   Za potrebe ove Odluke:
   
               1.
            
            
               „uređaj maloga dometa” znači radijski odašiljači kojima se osigurava jednosmjerna ili dvosmjerna komunikacija i koji prenose na kratke udaljenosti s malom snagom;
            
         
               2.
            
            
               „bez smetnji i zaštite” znači da se svim drugim radiokomunikacijskim uslugama ne smiju prouzročiti štetne smetnje te da nije moguće uložiti zahtjev za zaštitu tih uređaja od štetnih smetnji prouzročenih radiokomunikacijskim uslugama.
            
         Članak 3.
   1.   Države članice, bez smetnji i zaštite te na neisključivoj osnovi, dodjeljuju i stavljaju na raspolaganje frekvencijske pojaseve za vrste uređaja malog dometa, poštujući pri tome posebne uvjete i provedbeni rok koji su određeni u Prilogu ovoj Odluci.
   2.   Ne dovodeći u pitanje stavak 1., države članice mogu zatražiti prijelazna razdoblja i/ili sporazume o zajedničkoj uporabi radijskog spektra na temelju članka 4. stavka 5. Odluke o radijskom spektru.
   3.   Ovom se odlukom ne dovodi u pitanje pravo države članice da omogući uporabu frekvencijskih pojaseva pod manje restriktivnim uvjetima od uvjeta posebno određenih u Prilogu ovoj Odluci.
   Članak 4.
   Države su članice dužne držati uporabu relevantnih pojaseva pod nadzorom i izvješćivati Komisiju o nalazima, te na taj način omogućiti pravovremeno preispitivanje Odluke.
   Članak 5.
   Ova je Odluka upućena državama članicama.
   
      Sastavljeno u Buxellesu 9. studenoga 2006.
      
         
            Za Komisiju
         
         Viviane REDING
         
         
            Članica Komisije
         
      
   
   
      (1)  SL L 108, 24.4.2002., str. 1.
   
      (2)  SL L 108, 24.4.2002., str. 21.
   
      (3)  SL L 91, 7.4.1999., str. 10.
   
      (4)  SL L 97, 19.4.2000., str. 13.
   
      (5)  Ovlasti CEPT-u za analizu daljnjega usklađivanja frekvencijskih pojaseva u kojima rade uređaji maloga dometa.
   
      (6)  Završno izvješće Odbora za elektroničke komunikacije (ECC) kao odgovor na ovlasti koje je EZ izdao CEPT-u u vezi s usklađivanjem radijskog spektra za uređaje malog dometa.
   
      (7)  SL L 241, 13.7.2004., str. 66.
   
      (8)  SL L 21, 25.1.2005., str. 15.
   
      (9)  SL L 187, 19.7.2005., str. 22.
   
      (10)  SL L 344, 27.12.2005., str. 47.
   
      (11)  SL L 159, 30.4.2004., str. 1., ispravljeno u SL L 184, 24.5.2004., str. 1.
   
      (12)  SL L 199, 30.7.1999., str. 59.
   PRILOG
   Usklađeni frekvencijski pojasevi i tehnički parametri za uređaje malog dometa
   
               Vrsta uređaja malog dometa
            
            
               Frekvencijski pojas(evi)/pojedinačne frekvencije
            
            
               Najveća snaga/ jakost polja
            
            
               Dodatni regulatorni parametri/zahtjevi za smanjenje
            
            
               Ostala ograničenja
            
            
               Rok za provedbu
            
         
               Nespecifični uređaji malog dometa (1)
               
            
            
               26,957-27,283 MHz
            
            
               10 mW efektivne izračene snage (e.r.p.), što odgovara 42 dΒμΑ/m na 10 metara
            
            
                
            
            
               Video aplikacije su isključene
            
            
               1. lipnja 2007.
            
         
               40,660-40,700 MHz
            
            
               10 mW e.r.p.
            
            
                
            
            
               Video aplikacije su isključene
            
            
               1. lipnja 2007.
            
         
               433,05-434,79 MHz
            
            
               10 mW e.r.p.
            
            
               Radni ciklus (2): do 10 %
            
            
               Zvučni i govorni signali te video aplikacije su isključeni
            
            
               1. lipnja 2007.
            
         
               868,0-868,6 MHz
            
            
               25 mW e.r.p.
            
            
               Radni ciklus (2): do 1 %
            
            
               Video aplikacije su isključene
            
            
               1. lipnja 2007.
            
         
               868,7-869,2 MHz
            
            
               25 mW e.r.p.
            
            
               Radni ciklus (2): do 0,1 %
            
            
               Video aplikacije su isključene
            
            
               1. lipnja 2007.
            
         
               869,4-869,65 MHz
            
            
               500 mW e.r.p.
            
            
               Radni ciklus (2): do 10 %
               Širina kanala: mora iznositi 25 kHz; osim toga, moguće je cijeli pojas koristiti kao jedan kanal za prijenos podataka velikom brzinom
            
            
               Video aplikacije su isključene
            
            
               1. lipnja 2007.
            
         
               869,7-870 MHz
            
            
               5 mW e.r.p. |
            
            
               Dozvoljene su govorne aplikacije s naprednim tehnikama smanjenja
            
            
               Audio i video aplikacije su isključene
            
            
               1. lipnja 2007.
            
         
               2 400-2 483,5 MHz
            
            
               10 mW ekvivalentno izotropno izračene snage (e.i.r.p.)
            
            
                
            
            
                
            
            
               1. lipnja 2007.
            
         
               5 725-5 875 MHz
            
            
               25 mW e.i.r.p.
            
            
                
            
            
                
            
            
               1. lipnja 2007.
            
         
               Sustavi za uzbunjivanje
            
            
               868,6-868,7 MHz
            
            
               10 mW e.r.p.
            
            
               Širina kanala: 25 kHz
               Cijeli se frekvencijski pojas također može koristiti kao jedan kanal za prijenos podataka velikom brzinom
               Radni ciklus (2): do 0,1 %
            
            
                
            
            
               1. lipnja 2007.
            
         
               869,25-869,3 MHz
            
            
               10 mW e.r.p.
            
            
               Širina kanala: 25 kHz
               Radni ciklus (2): ispod 0,1 %
            
            
                
            
            
               1. lipnja 2007.
            
         
               869,65-869,7 MHz
            
            
               25 mW e.r.p.
            
            
               Širina kanala: 25 kHz
               Radni ciklus (2): ispod 10 %
            
            
                
            
            
               1. lipnja 2007.
            
         
               Socijalni alarm (3)
               
            
            
               869,20-869,25 MHz
            
            
               10 mW e.r.p.
            
            
               Širina kanala: 25 kHz
               Radni ciklus: ispod 0,1 %
            
            
                
            
            
               1. lipnja 2007.
            
         
               Indukcijske aplikacije (4)
               
            
            
               20,05-59,75 kHz
            
            
               72 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               59,75-60,25 kHz
            
            
               42 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               60,25-70 kHz
            
            
               69 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               70-119 kHz
            
            
               42 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               119-127 kHz
            
            
               66 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               127-135 kHz
            
            
               42 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               6 765-6 795 kHz
            
            
               42 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               13,553-13,567 MHz
            
            
               42 dΒμΑ/m na 10 metara
            
            
                
            
            
                
            
            
               1. lipnja 2007.
            
         
               Aktivni medicinski implantati (5)
               
            
            
               402-405 MHz
            
            
               25 μW e.r.p.
            
            
               Širina kanala: 25 kHz
               Ostala ograničenja u vezi s određivanjem kanala: u slučaju pojedinačnih odašiljača moguće je kombinirati susjedne kanale te na taj način povećati širinu pojasa kroz napredne tehnike smanjenja
            
            
                
            
            
               1. lipnja 2007.
            
         
               Bežične audio aplikacije (6)
               
            
            
               863-865 MHz
            
            
               10 mW e.r.p.
            
            
                
            
            
                
            
            
               1. lipnja 2007.
            
         
      (1)  Ova je kategorija dostupna za sve vrste aplikacija koje ispunjavaju tehničke uvjete (uobičajene uporabe su telemetrija, daljinsko upravljanje, sustavi za uzbunjivanje, podaci općenito i druge slične aplikacije).
   
      (2)  „Radni ciklus” znači udio vremena u svakom razdoblju od jednog sata tijekom kojeg oprema aktivno odašilje.
   
      (3)  Uređaje za socijalni alarm koriste starije osobe ili osobe s posebnim potrebama koje žive kod kuće u hitnim slučajevima.
   
      (4)  Ovom su kategorijom obuhvaćeni, na primjer, uređaji za blokiranje automobila, za identifikaciju životinja, sustave za uzbunjivanje, otkrivanje kabela, gospodarenje otpadom, osobne isprave, bežične govorne veze, kontrolu pristupa, senzore prisutnosti, protuprovalne sustave, uključujući radiofrekvencijske protuprovalne indukcijske sustave, prijenos podataka na ručne uređaje, automatsko prepoznavanje artikala, bežične nadzorne sustave i automatsku naplatu cestarine.
   
      (5)  Ovom je kategorijom obuhvaćen radijski dio aktivnih ugradivih medicinskih uređaja, u skladu s definicijom iz Direktive Vijeća 90/385/EEZ od 20. lipnja 1999. o usklađivanju zakonodavstava država članica o aktivnim medicinskim implantatima i njihovim vanjskim jedinicama.
   
      (6)  Aplikacije za bežične audio sustave, uključujući: bežične zvučnike; bežične prijenosne slušalice, na primjer prijenosni uređaj za slušanje CD-a, kaseta ili radija koji osoba nosi na sebi; bežične slušalice za uporabu u vozilu, na primjer za uporabu radija ili mobilnog telefona itd.; slušalice koje se nose u uhu za uporabu na koncertima ili prilikom drugih scenskih predstava.